Egypts presidentkontor: Vi er i krig
På en pressekonferanse i presidentpalasset i Kairo lørdag beskriver en talsmann for egyptiske myndigheter stridighetene i den egyptiske hovedstaden som en krig. - Dette er ikke en politisk uenighet, men en krig med ekstremister som daglig utvikler seg til terrorisme, sier talsmann Mostafa Hegazy på vegne av egyptiske myndigheter. Myndighetene lovte på pressekonferansen å «konfrontere terrorismen». Egypts statsminister foreslo lørdag å tvangsoppløse Brorskapet.Mange hundre har blitt drept i sammenstøt mellom sikkerhetsstyrkene og tilhengere av Brorskapet ulike steder i Egypt denne uken. Lørdag ble det nok en dramatisk dag i den egyptiske hovedstaden. Bildespesial:Se bildene fra moskeen Det brøt ut skuddveksling mellom Mursi-tilhengere som hadde forskanset seg inne i al Fath-moskeen i Kairo og sikkerhetsstyrker som forsøkte å ta seg inn i moskeen for å få protestantene ut. Utenfor moskeen og andre steder i byen ble sivile med skjegg eller hodesjal angrepet, mistenkt for å være islamister, ifølge AFP.Statssekretær i Utenriksdepartementer, Torgeir Larsen (Ap), forteller at UD har løpende kontakt med de ulike partene i konflikten i Egypt. Det at verdenssamfunnet fordømmer sikkerhetsstyrkene for å bruke vold mot demonstranter, er vanskelig for mange å forstå, sier Larsen. - Det er et stigende sinne mot omverdenen fra alle sider, og egypterne vender seg innover. Det er ikke betryggende, men heller ikke overraskende, sier han.Internasjonal presse har, i likhet med verdens politiske ledere, vært tydelige i sin fordømmelse av sikkerhetsstyrkenes vold mot de islamistiske demonstrantene. På myndighetenes pressekonferansen ble internasjonale medier beskyldt for å støtte Brorskapet. Journalister som deltok på pressekonferansen reagerte på utsagnene, som de mener kan lede til flere angrep på journalister i gatene. Flere journalister skal ha blitt banket opp og arrestert i Egypt lørdag, ifølge Aftenpostens korrespondent Kristin Solberg, som befinner seg i Kairo.Lørdag kveld kom pågrep egyptiske sikkerhetsstyrker den islamistiske religiøse lederen Safwat Hegazy, en støttespiller for den avsatte presidenten Mohamed Mursi. De har også pågrepet seks andre medlemmer av Brorskapet. Det sier en kilde i sikkerhetstjenesten til DPA. Hegazy er anklaget for å ha oppfordret til drap og vold.
Egyptiske myndigheter sier de er i krig med ekstremister, og anklager internasjonale medier for å støtte Det muslimske brorskap.